Akkordeon

E Quetschkommod odder Ziehharmoniga is e Mussiginschdrument mid-eme gfaldede Blasebalg, wu dursch Ziehge un Drigge (Quetsche) mid da Luft an freischwingende, ma sescht durchschlaarende Medallzunge Teen erzeigt werre. Di verschiedene Tonhehe werre dursch e Taschdadur wie beim Glavier odder dursch Knepp gschbielt. Dazu hot-s aa ganze, feschdschdehende Akkorde. 

Weidere Wärder fä e Quetschkommod sinn Quetschkummod, Quetschkaschde, Quetsch, Quietsch, Ziehharmoniga, -hermoniga, Ziegharmoniga, Ziehharmonie, Ziehorjel, Ziehamrieme, Ziechamrieme, Ziermereme, Zirmrieme, Harmoniga, Handharmoniga, Handorgel, -orjel, Gnutsch, Schifferglawier, Maurerglafier, Maurerquetsch, Wanzepreß, Kihurjel. Lothringisch: Hàrmònie, Haarmenie, Hermenie, Hermelie (à un ò sin offene, dunggle Vokale).

Beim Word Harmoniga is des „r“ kaum zu heere.

 Im Netz 

 Quetsch-kommode, Zieh-harmonika, Pälzisches Wärderbuch (online)
 Zieh-orgel, Sidhessisches Wärderbuch (online)
 Harmoni, Lothringisches Wärderbuch (online)

Kategorie:Mussiginschdrumend